Den svenske målvogter Andreas Palicka, der siden starten af 2015 har vogtet målet for Aalborg Håndbold sammen med Søren Wetsphal er blevet solgt til Rhein Neckar Löwen i tysk håndbold. Handlen er blevet gjort officiel, men effektueres først fra 1. juli. -Vi har fået vores økonomiske krav opfyldt af Rhein-Neckar Löwen, og skiftet passer samtidig med Palickas ønsker om at vende tilbage til tysk håndbold, siger direktør Jan Larsen, Aalborg Håndbold. -Vi har været glade for at have Palicka i truppen, og vi ønsker ham held og lykke i sin nye klub. Vi har en meget dygtig målmand i Søren Westphal, og vi håber inden længe at kunne præsentere hans makker til den kommende sæson. Palicka skiftede i sin tid fra THW Kiel til Aalborg, og nu er det altså igen Bundesligaen, der skal spilles i. I Rhein Neckar Löwen er det den tidligere Aalborg-træner Nikolaj Jacobsen, der er træner. Aalborg Håndbold kæmper i øjeblikket om avanchement i slutspillet, men gjorde det unødvendigt svært for sig selv, da holdet onsdag tabtet til GOG for første gang i 10 år. -Jeg har været glad for min tid i Aalborg Håndbold og vil gøre alt for, at vi slutter sæsonen godt af, siger Andreas Palicka.

Opsummering:
Den 29-årige målvogter skifter fra sommer Aalborg Håndbold ud med Rhein Neckar Löwen.